Трите вида многогласие в Родопите 

Резюме: Настоящата работа разглежда видовете многоласия на територия- 
та на Родопите, типологическите и генетическите сходства между тях. На- 
правен е преглед на изследванията и сборниците с родопски многогласни 
народни песни. Прокарани са паралели с многогласните видове в Пирин- 
ския край. Анализирани са структурите на бурдоните и връзките им с при- 
митивните анхемитонни мелодии в Родопите. 

В настоящия текст се разглежда многогласието, което наблюдаваме в 
периферни райони на Родопите. Най-големият е Велинградският, вторият е 
малкият, но компактен район на Неделино заедно с няколкото махали около 
него. Третият е с все още неясна територия, включваща селища на юг от 
Златоградско, които след 1920 г. попадат в държавните граници на Гърция. 
Многогласието на Велинградско и Неделинско е изследвано задълбочено и 
в архивите на БАН съществуват добре запазени богати сбирки. Многогласи- 
ето на Златоградско в Гърция не е изследвано. За него съдим по продаваните 
на пазарите в Солун и Кавала нелицензирани касети и компактдискове с 
песни, записани в този район. При гостуване в Гърция през 2001 г. Димитри- 
на и Николай Кауфман посещават три от тези села. Макар предварително да 
е уговорен контакт с певици посредством гръцки учител, никой не пожелава 
да пее и да разговаря. Само имамът на едно от селата се среща с тях, за да 
обясни, че в тези села никой вече не пее, особено жените. На тръгване от 
същото село възрастен мъж от седнала пред кръчмата група казва: „Е, па 
много здраве на България. Е, па вие ни заборавихте“. От Гърция Кауфман 
донасят две касети с двугласни и едногласни български песни от Ксантий- 
ско, изпълнени от жени и мъже. На конференция в Смолян през 2002 г. Ди- 
митрина Кауфман чете доклад за музиката в касетите, илюстрира с пентато- 
нични песни в раздвижен и хетерофонен бурдон от Ксантийско. Журналист 
от Смолян взима касетите, за да прехвърли музиката, и не ги връща. 

От интернет разбираме, че интересът към нашите сънародници и тях- 
ната култура е голям. През последните пет-шест години много български, 
гръцки и френски журналисти посещават българските селища в Ксантий- 
ско и Дедеагачко, правят интервюта с местните жители, записват песни, 
анализират словесния език с различни цели: едни - за да докажат българ- 
ската, други - турската или гръцката етническа принадлежност на насе- 
лението и на неговата култура. През втората половина на ХХ в. гръцки 
специалисти издават книги, посветени на тази проблематика. През 2011 г. 
журналистът Ефим Ушев, издател на местния златоградски вестник и ав- 
тор на изследване за езика на българите от Южните Родопи, участва в про- 
ект на СУ „Св. Климент Охридски“ и прекарва една седмица сред нашите 
сънародници в Гърция. През следващата година той издава книгата „Изго- 

ри ме, изсуши ме“ (Южнородопският български фолклор в Ксантийско)“ 
(Ушев 2012). В нея той публикува словесните текстове на 87 български 
народни песни, записани от него в Ксантийско. Към тях прибавя и 18 песни 
от българската територия на Златоградско, в които се споменават местно- 
сти и селища от гръцката територия. Към сборника има оригинален увод, 
речник на остарелите местни думи, употребени в песните, снимков мате- 
риал от командировката и компактдиск, съдържащ 17 народни песни. За 
съжаление, само една от тях е двугласна - „Яла кажи кого галиш“ от село 
Пашевик. Изпълнена е от двама мъже. От същото село Е. Ушев публикува 
още две едногласни песни. Имената на изпълнителите и на трите песни не 
са съобщени. Самият записвач не знае имената на изпълнителите. 

В УопТцБе са публикувани кратки филми, в които се представят раз- 
говори, записи на песни и инструментална музика на българи с ислямско 
вероизповедание от Ксантийско. В тези филми се коментират предимно 
словесният език и словесният фолклор, добре познати и на родопското на- 
селение в България. Обичайно са показани мъжки сбирки, на които се пеят 
песни в съпровод с гайди или тамбури и се обсъжда близостта им с нашата 
родопска музика. Етномузиколожки филми и изследвания все още няма. 

От представеното в УоиТиБе и публикуваното досега не е ясно колко 
и кои селища са български, в кои от тях се пее многогласно и в кои - едно- 
гласно, какъв е форматът на музикалнофолклорната традиция, какви му- 
зикални обредни цикли са запазени. По тази причина включвам в текста 
многогласието на това население, без да мога да определя територията му и 
да анализирам вида /видовете многогласие. По-скоро деликатно приобща- 
вам многогласието в тази област, за да повдигна няколко въпроса: 


- Защо само в родопски периферийни територии съществува много- 
гласие? Дали и в останалите територии на Родопите не е съществу- 
вало многогласие, което по някакви причини е отмряло в центъра? 

- Дали трите вида многогласие имат общ произход? Дали са резултат 
от преселвания и откъде? Дали някое от тях не е „дъщерно“ на друго? 

- Защо само мюсюлманите в Югоизточните Родопи пеят многоглас- 
но, ав Северозападните Родопи многогласно пеят и християни, и 
мюсюлмани, каквато е традицията и в Пиринския край? 


Между многогласието на Велинградско и многогласието на Неделино 
и Златоградско съществува една основна разлика. Велинградската и Па- 
зарджишко-Ихтиманската са последните източни територии от големия 
многогласен балкански басейн, простиращ се на запад до Адриатическо 
море. Неделино и Златоградско са изолирани, „островни“ многогласия, 00- 
градени от монодичен пентатоничен музикален фолклор. Негови носители 
там са само българи мюсюлмани. Християните в този район не пеят мно- 
гогласно. Макар и да живеят в съседство с гърци и турци, само българите 
мюсюлмани пеят многогласно. По същия начин и в Гърция само нашите 
мюсюлмани, заобиколени от гърци и българи християни и съседи на турци 
мюсюлмани, пеят многогласно - т.е. неделинско-златоградското многогла- 

сие е етнически и религиозно еднородно. То не е мултикултурно явление". 
Най-близко до него е велинградското многогласие, но негови носители са 
българи християни и мюсюлмани, както и в Пиринския край. 

Изследванията на музикалния фолклор на Родопите започват със съ- 
бираческата дейност на Ангел Букорещлиев в края на ХІХ в. (1897 г.) и по- 
късно, през 20-те години на ХХ в., продължават с колосалното събираческо 
дело на Васил Стоин и неговата асистентка Райна Кацарова. Сбирката на 
А. Букорещлиев, роден в с. Плевня, Драмско, в района на нашите помаци, 
които днес живеят в Гърция, е съставена от 461 песни (Букорещлиев 1934). 
Макар да е записвана в Чепинско, където има двуглас, в нея не намираме 
двугласни песни. Песните, събрани от Р. Кацарова (Кацарова 1934), също 
не са двугласни. 

Сбирката на Васил Стоин (Стоин 1934) се състои от 700 песни. От тях 
28 двугласни образци са от Лъджене (изпълнителки са „чифтовете“ Джа- 
миле Ибраимова и Айше Теминова, както и Марийка Китанова Кръстева 
и Марийка Атанасова Кехайова) и от Ракитово, Пещерско (изпълнителки 
Райна и Ката Вандини). Песните са функционално определени: хороводни, 
гергьовски, жътварски, в събота на банята преди сватбата, сватбени, еньов- 
денски, на байрамска игра, припявка на нива и припявка на люлки. Доми- 
нират песни в 2/4, 5/8, 8/8 и 8/16, 9/8. Записваческият почерк е специфичен 
- песните са рамкирани в тактове. Нотирането по слух на раздвижения 
двуглас и сложните метроритми е било изключително сложно. 

Видове бурдони в сбирката на Васил Стоин: 


едноосновни; 

двуосновни (УП-1, на интервал малка секунда между двете степени; 
Т-П-1 с разстояние полутон между двете степени, което е изключение 
в българската двугласна традиция); Ш-Т; 

триосновни (УП-Ш-1, П-ТУ-Ти др.); 

четириосновни (УП-П-Ш-Т и др.); 

хетерофонни и смесени видове. 


През 50-те години на ХХ в. Иван Качулев записва на магнетофонни 
ленти оригинална музика от Родопите, в това число и от Велинградско. 
Николай Кауфман записва на магнетофонни ленти през 1958 г. и 1960 г. 425 
песни и дешифрира голяма част от тях. Радостно е, че днес можем да слу- 
шаме „живите“ записи на песните от сбирките на И. Качулеви Н. Кауфман, 


! Мултикултурно е например многогласието в Северен Епир, което гърци, армъни, 
албанци и българи споделят. За гърците това е уникално, единствено многогласие, непо- 
знато е сред гърците от останалите територии. То е представително за албанските тоски, 
но не се среща в Северна Албания. Българският епирски триглас се отличава, но има и 
общи черти с някои видове многогласие в Пиринския край и във Вардарска Македония То 
е много по-близко до епирската полифония на гърци и албанци и най-много - на армънско- 
то многогласие. Можем да означим гърко-албанска и българо-армънска двойки в общото 
семейство на епирската полифония. 

които съдържат истински шедьоври на двугласно родопско изпълнителско 
майсторство със сложно движение на бурдона, в някои случаи със своя въ- 
трешна логика и развитие, перфектно мелодическо орнаментиране и пълен 
синхрон между мелодия и бурдон. 

Певческите групи са съставени от 11-13-годишни, по-рядко 14-16-го- 
дишни девойки, комплектувани за антифонно изпълнение най-често във 
формата две+две (една девойка пее мелодията, друга - бурдона, втора двойка 
певици повтаря строфата антифонно) или три+три (една девойка пее мело- 
дията, две - бурдона, втора тройка повтаря строфата антифонно). Участието 
в тройките, в които две момичета изпълняват раздвижения бурдон, е слож- 
но, защото те трябва да реагират синхронно, едновременно на промените в 
движението на мелодията. При изпълнението на песните от две девойки е 
трудно бурдонът да бъде интонационно устойчив. Въпреки това тези певици 
деца пеят изключително устойчиво, професионално, блестящо. 


Пример 1 


(Кауфман 1968: 64) 


А--з 14 
Ба а 172 е 
ПА Да _ БИЛЕН) ЗИБОФРЦЕ. СВО „ВЕЧЕ вана, четени тт?“ р 
паанек 


Пример 2 


Тези момичета, които днес са на възраст между 65 и 75 години, на 10- 
14 години безпогрешно са се справили със сложната двугласна структура 
- скокове в двете посоки, перфектно встъпване в секунди или в унисон без 
предварително настройване върху основния или встъпителния тон, пред- 
шестващо мелодията изтегляне на песента в низходяща посока от бурдона, 
идеален ритмически синхрон, партниране между двата гласа по отноше- 
ние на раздвижеността на двете мелодии - когаго единият глас се движи, 
другият лежи. По всичко личи, че вокалната фолклорна традиция в края на 
50-те и началото на 60-те години на ХХ в. е била в разцвет. Дори ако срав- 
ним с нотациите на Васил Стоин, направени по слух в разглеждания район 
през 1928 г., ни се струва, че 30 години по-късно двугласът е бил много по- 
жив, количествено по-богат и по-тясно свързан с обредността. Естествено, 
това сравнение не е обективно, защото В. Стоин е записал репертоара само 
на три групи от по две+ две моми от Лъджене и Ракитово и сигурно те не са 
изпели всички песни, които знаят. А и записът по слух е трудно сравним с 
механичен запис. 

Основните записи на песни от Неделино принадлежат на Васил Стоин, 
Николай Кауфман и Радка Братанова. От Неделино Васил Стоин записва 
само едногласни песни или едногласни варианти на двугласа. Н. Кауфман 
записва на магнетофонни ленти над 300 песни, а Р. Братанова - над 50 
песенни варианти. В книгата „Народни песни от Неделино и Неделинско“ 
(Кауфман, Братанова 2009) са публикувани 128 двугласни и 4 едногласни 
песни. Доминиращото количество песни са двугласни с определените от 
Н. Кауфман характеристики: близко разположение на двата гласа (в голя- 
ма секунда и унисон), скачащ бурдонен глас, наречен от него „гимпанен“, 
който пее основно Ги ГУ степени, рядко минава и през Ш степен, понякога 
през УП, през П и дори през УІ степен. Ако сравним песните от Неделино 
с песните от неделинските махали, ще установим, че типът „гимпанен“ 
бурдон доминира в Неделино, а в махалите „гимпанният“ бурдон в част от 
песните се съчетава с хетерофония. 


Пример 3 


(Кауфман 1961: 188) 


Е мой-то ли-бе дру -ги хо-ди, дру-ги, хо-ди дру-ги га - ли 

Пример 4 


(Кауфман Братанова 2009: № 114) 


Ах - мет приз сре-щавър - ве - ше, Ах - мст приз срс - ща вър - ве -ше, 


Процесът на усвояване на мелодии от Средните и Източните Родопи 
в неделинското многогласие е видим в песните Хо 20 („Пиле през Карлък 
прифърка“) и Хе 82 („Реченски камень“) от неделинския сборник на Н. Ка- 
уфман и Р. Братанова. В тях мелодиите са развиват в пълен октавов обем с 
типични за родопската мелодика ходове и орнаменти. Бурдонът преминава 
през почти всички степени на пентатоничния лад, като запазва типичните 
за неделинския бурдон ходове: ГУ-Ш-ТУ-Ти І-У-УІ-ҰУЈУ-І-У-У-УУ-І. 
За този начин на усвояване на едногласни мелодии от двугласно пеещи 
групи във Велинградско пише и Н. Кауфман, което означава, че дифузията 
на монодични мелодии в двугласния репертоар е съществувала и в средата 
на ХХ в., а може би и по-рано. 

Районът на Маданско в музиколожката литература и в сборниците е 
познат като монодичен, но в студията на Н. Кауфман „Григласните песни 
от Костурско“ се натъкваме на интересна находка. Авторът показва пе- 
сен, която е записал в с. Буково, Маданско, със следния коментар: „И на 
други места в страната сме имали случаи да запишем многогласно пеене, 
при което певците не съзнават, че пеят многогласно (...). В околните села 
двугласът се осъществява така: първи глас пее една певица - „води“, а 
втори глас пее друга - „следи“. Но в село Буково понятието „води“ и 
„следи“ са отпаднали. При разпита ни дали пеят двугласно, делят ли се 
на две партии и пр., певиците отговарят отрицателно. Казват, че пеят на 
един глас. Когато запеят обаче, те застават на групи от по две момиче- 
та, доближават главите си и две по две антифонно пеят един много ясен 
двуглас с особено контрапунктично движение на втори глас“ (Кауфман 
1950: 76). 

Пример 5 


(Кауфман 1959: 76) 


Тази песен е напълно в стила на неделинските, с много ясно фиксира- 
не на бурдона върху ІУ и | степени и кръжене на мелодията около бурдона. 
Разликата е само в началото на строфата. В Неделино повечето песни за- 
почват върху основния тон. ГУ степен се постига чрез скок от долу нагоре. 
В по-редки случаи се среща и видът от с. Буково. Не е ли това разсейка на 
неделинския двуглас или многогласната територия на Югоизточните Родо- 
пи е била по-широка? 

Песента от Буково е близка и с песни от Пиринския край и от Велин- 
градско. В тези райони има двугласни структури от такъв тип - със започ- 
ване в унисон върху ГУ степен и слизане към основния тон, но в повечето 
случаи двата гласа преминават и през Ш степен. Изпълнители от двугласна 
територия, която се намира в непосредствена близост до монодична, усво- 
яват мелодии от монодичната, като ги комбинират със собствените бурдо- 
ни. Д. Кауфман в статия, поместена в юбилеен сборник, посветен на Миха- 
ил Арнаудов, допуска, че раздвижените бурдони се развиват на границите 
в буферните територии между твърдите бурдони и монодията. В изслед- 
ванията на Родопската област Н. Кауфман констатира в буферните зони 
доминантно влияние на пиринския музикален фолклор върху родопския в 
Западните Родопи и на родопския фолклор върху тракийския в буферния 
район между Тракия и Родопите (Кауфман 1962: 86). 

В трайните научни интереси на Радка Братанова към родопската му- 
зика влизат и структурните проблеми на многогласието в Неделино и във 
Велинградско, на приликите и отликите между локалните родопски вокал- 
ни стилове, особено подробно - на изпълнителските стилове, на орнамен- 
тиката, на темпото, на метриката и др. Според Р. Братанова в географската 

родопска област съществуват три локални музикални култури - на Запад- 
ните, на Средните и на Източните Родопи. Тя отбелязва типологичната и 
генетичната близост между многогласието от Велинградско и Пиринския 
край, особено в Банско и Разложко. Различията между песента от Велин- 
градско и от Средните Родопи Братанова намира в почти всички елементи 
на музикалната форма, а близостта - само в изпълнителския маниер, във 
вокалната постановка (Братанова 2010: 200-205). 

Третият вид родопско многогласие - на българските мохамедани в 
Гърция - притежава белезите на разгледаните по-горе велинградски и не- 
делински двуглас: раздвижен бурдон, често върху Ш, ІУ и !, комбиниран с 
хетерофония и съчетан с мелодии в много тясно разположение. 


Пример 6 


(Ушев 2012: песен № 5 от компактдиска) 


као ба с. Пашевик 
= 
РА 
=, Раа, № М ---- 
лае арн 
е е я Е 
ШЕЛ 
Е - ме - нин - ка, лю - бе - лин - ка 
ТТУ 
ЮЛЕ Еа са -- 
«г е ле аа Е 
ти я : 
йъ - ла “ка - жи ко - га га - лиш? 


Мелодическата структура на основните модели на раздвижения двуглас 
в Родопите, изпълнявани най-често от моми и момичета, съвпада със ске- 
лета на примитивните анхемитонни мелодии от Родопите и от Беломорска 
Тракия. В сборниците на В. Стоин, А. Букорещлиев и Р. Кацарова, както 
и двата пирински сборника (Кауфман, Тодоров 1967; Кауфман, Манолов 
1994) раздвижените бурдони са типични. Те са вариантни на едногласните 
анхемитонни песенни мелодии, съставени от две-три степени в обем терца 
или кварта, изпълнявани най-често от моми (или по-точно от деца). 

Мъжкото многогласно пеене в трите родопски многогласни тери- 
тории най-често е продължение и заместване в традицията на женското 
многогласие. 

Пример 7 


(Кауфман 1962: 54) 


Така е и в Пиринския край. Както ив монодичната родопска фолклор- 
на традиция, мъжете орнаментират много по-богато от жените. Това е ес- 
тествено - при мюсюлманите женското пеене е било детско-моминско, 
ограничено във възрастово и физиологическо отношение, което е форми- 
рало по-скромната орнаментика и по-тясната форма на строфата. 


Жжожж 


Обобщавайки теренните изследвания и научните публикации на ет- 
номузиколозите, можем да заключим, че раздвижените бурдони се фор- 
мират в буферни зони при срещата на по-примитивно многогласие с мо- 
нодия (в случая с родопска анхемитоника) и са резултат от тяхното взаи- 
модействие. 

За разлика от Велинградско и Пиринския край, където и християни, 
и ислямизирани пеят многогласно, наличието на „островно“ многогласие 
в Неделинско и Златоградско само при ислямизираните българи вероятно 
е резултат от преселвания след ислямизацията на население от Велинг- 
радско и от Пиринския край към Югоизточните Родопи. Изследвания на 
територията на Гърция на нашите ислямизирани родопчани може да дадат 
отговори на въпросите, които етномузикологията продължава да задава 
около произхода и движението на пиринското и родопското многогласие. 

